Dagens Nyheter
Store norske leksikon,Samfunn,Medier,Aviser,Utenlandske aviser
DN, er en svensk dagsavis, grunnlagt 1864 som utgis i Stockholm. Politisk har Dagens Nyheter alltid hørt hjemme i den liberale leir, og den er Sveriges største abonnementsavis.
Historie Dagens Nyheter ble grunnlagt av Rudolf Wall, og den slo raskt igjennom som nyhets- og annonseavis til lav pris. Avisen økte sterkt i opplag i mellomkrigstiden og fremstod etter den annen verdenskrig som Sveriges største avis og den klart viktigste kommentaravisen. I opplag ble den 1958 forbigått av Expressen. Høsten 2004 ble den lagt om til tabloidformat.Blant avisens sjefredaktører kan nevnes Otto von Zweigberg (redaktør 1898–1921), Herbert Tingsten (1946–60), Olof Lagercrantz (1960–75) og Christina Jutterström (1982–95). Andre sentrale personer innen DN etter den annen verdenskrig har vært Arne Ruth og Svante Nycander.Dagens Nyheters høyhus på Marieberg i Stockholm var fra 1964 til 2002 Sveriges høyeste hus, 85 meter høyt med 26 etasjer. DN og Expressen har nå sine lokaler i et tilbygg til høyhuset.Opplag 2008: 335 600 (hverdager). Eksterne lenker Dagens Nyheters nettavis Les mer i Store norske leksikon AB Dagens Nyheter medier i Sverige